यता गुल्मीका उपभोक्ताहरुलाई सहुलियतमा भेडा च्याङग्रा उपलब्ध गराउने उद्देश्यले जिल्ला समन्वय समितिले कर नउठाउने भएको छ । ‘नेपालीहरुको महान पर्वमा भेडा च्याङ्ग्राहरु धेरै वाहिरी जिल्लाबाट भित्रिन्छन्’, जिल्ला समन्वय प्रमुख लक्ष्मण पराजुलीले भने, ‘भेडा च्याङग्रा ल्याउँदा कहीँ कतै कुनै कर उठाउने निर्णय भएको छैन र उठाइँदैन ।’ उनले कसैले उठाएको पाएमा कारवाही समेत गर्ने बताए । जिल्लाका विभिन्न ठाउँमा दशैंमा बढी भेडा च्याङ्ग्रा र वोका खपत हुने गरेको छ । हिमाली भेगमा बहुमूल्य जडिबुटी खाएर हुर्किएका भेडा च्याङ्ग्राको मासु स्वास्थ्यको लागि पनि निकै राम्रो हुने भएकाले पनि भेडा च्याङग्राको खपत बढेको व्यापारीहरु बताउँछन् ।
